Na temelju članka 5. Odluke o kriterijima, mjerilima i postupku dodjele na uporabu poslovnih prostora Grada Pule (Službene novine Grada Pule br. 7/16, 1/17 i 17/19) i Odluke Gradonačelnika Grada Pule o raspisivanju natječaja za dodjelu poslovnih prostora Grada Pule na uporabu udrugama, Klasa: 372-03/21-01/3, Urbroj: 2168/01-03-06-00-0411-21-2, od dana 19. siječnja 2021. godine, Povjerenstvo za dodjelu poslovnih prostora Grada Pule na uporabu udrugama objavljuje

**NATJEČAJ ZA DODJELU POSLOVNIH PROSTORA GRADA PULE**

**NA UPORABU UDRUGAMA**

**I**

Javni natječaj za dodjelu poslovnih prostora na uporabu udrugama raspisuje se za slijedeće poslovne prostore:

|  |  |  |  |  |  |  |  |
| --- | --- | --- | --- | --- | --- | --- | --- |
| **R. br.** | **Adresa** | **Oznaka kat. čestice** | **Položaj u zgradi** | **Površina (m2)** | **Mjesečna****naknada za uporabu (kn) bez PDV-a** | **Stanje poslovnog prostora** | **Datum održavanja očevida** |
| 1. | Porta Stovagnaga br. 9 | k.č. br. zgr. 378, k.o. Pula | prizemlje | 19,20 | 19,20 kn | potrebnaadaptacija | dana 25.01.2021. od 09.00 do 09.15 sati |
| 2. | Scalierova br. 14 | k.č. br. zgr. 1784, k.o. Pula | prizemlje | 15,00 | 15,00 kn | potrebnaadaptacija | dana 25.01.2021. od 09.30 do 09.45 sati |
| 3. | Zagrebačka br. 16 | k.č. br. zgr. 1128, k.o. Pula | prizemlje | 41,04 | 41,04 kn | potrebnaadaptacija | dana 25.01.2021. od 10.00 do 10.15 sati |
| 4. | Trg I. istarske brigade br. 17 | k.č. br. zgr. 2005/17, k.o. Pula | prizemlje | 60,07 | 60,07 kn | potrebnaadaptacija | dana 25.01.2021. od 11.00 do 11.15 sati |

**II**

Pravo podnošenja pisane prijave za poslovne prostor imaju udruge koje udovoljavaju slijedećim općim kriterijima:

1. upisane su u registar udruga i registar neprofitnih organizacija,
2. nemaju dugovanja prema Gradu Puli te financijsko poslovanje vode uredno i transparentno (sukladno propisima o računovodstvu neprofitnih organizacija),
3. pravodobno i u cijelosti ispunjavaju ugovorne obveze preuzete na temelju ugovora o dodjeli bespovratnih sredstava kada su programi i projekti udruga financirani sredstvima iz proračuna Grada Pule,
4. provode projekte i programe, odnosno aktivnosti od interesa za Grad Pulu.

**III**

Kriteriji i mjerila za bodovanje pristiglih prijava za dodjelu na uporabu poslovnih prostora u vlasništvu Grada Pule su:

1. *Godine aktivnog djelovanja*
* za svaku godinu aktivnog djelovanja............................................................................0,5 boda
1. *Broj zaposlenika na određeno ili neodređeno vrijeme*
* do 3 ....................................................................................................................................1 bod
* više od 3 ...........................................................................................................................2 boda
* za svaku zaposlenu osobu iz socijalno osjetljivih skupina kojoj prijeti trajna nezaposlenost i socijalna isključenost - dodatno ........................................................................................1 bod
1. *Broj članova udruge*
* do 100 ................................................................................................................................1 bod
* do 200 ..............................................................................................................................2 boda
* više od 200 ....................................................................................................................5 bodova
1. *Broj aktivnih volontera*
* do 5 ..............................................................................................................................5 bodova
* više od 5 .....................................................................................................................10 bodova
1. *Broj partnerskih udruga s kojima se planira zajednički koristiti dodijeljeni poslovni prostor*
* 1 ...................................................................................................................................5 bodova
* više od 1 .....................................................................................................................10 bodova
1. *Kvaliteta programa i značaj za Grad Pulu* .........................................................od 1 do 10 bodova

Ukoliko udruga u prijavi navodi da ispunjava određeni kriterij, mora dostaviti dokaz o navedenome jer joj se u suprotnom neće dodijeliti bodovi za navedeno.

**IV**

Prijava na natječaj podnosi se isključivo na propisanom obrascu koji je sastavni dio natječajne dokumentacije i koji se može preuzeti sa službene stranice Grada Pule ([www.pula.hr](http://www.pula.hr)) te se popunjava računalom prema uputi navedenoj na obrascu.

Prijava u papirnatom obliku, uz koju je potrebno priložiti dokumentaciju propisanu točkom V ovog natječaja, mora biti vlastoručno potpisana od strane osobe ovlaštene za zastupanje i ovjerena službenim pečatom udruge.

Pisane prijave na natječaj, zajedno s traženom dokumentacijom, podnose se u zatvorenoj omotnici s naznakom:

**"NE OTVARAJ – JAVNI NATJEČAJ ZA DODJELU**

**POSLOVNIH PROSTORA GRADA PULE NA UPORABU UDRUGAMA"**

na adresu: Grad Pula – Pola, Povjerenstvo za dodjelu poslovnih prostora na uporabu udrugama, putem Upravnog odjela za prostorno uređenje, komunalni sustav i imovinu, Odsjeka za upravljanje imovinom, preporučenom pošiljkom ili neposredno u pisarnici Grada Pule, Polanijev prolaz br. 2.

Natječaj će biti otvoren tijekom cijele godine.

Dospjele prijave Povjerenstvo će otvarati i razmatrati najkasnje u roku od 30 dana od dana zaprimanja istih.

**V**

Dokumentacija za natječaj mora sadržavati potrebne informacije o podnositelju prijave, kao i potrebne dokaze da udruga ispunjava opće kriterije iz članka II ovog natječaja, i to:

* 1. prijavu na propisanom obrascu,
	2. opis dosadašnjeg rada,
	3. opis projekta ili programa koji se u poslovnom prostoru planira provoditi,
	4. izvadak iz registra udruga,
	5. izvadak iz registra neprofitnih organizacija (ispis internetske stranice RNO-a),
	6. dokaz da pravodobno i u cijelosti ispunjavaju ugovorne obveze preuzete na temelju ugovora o dodjeli bespovratnih sredstava kada su programi i projekti udruga financirani sredstvima iz proračuna Grada (potvrda nadležnog Upravnog odjela Grada Pule),
	7. dokaz da financijsko poslovanje vode uredno i transparentno, sukladno propisima o računovodstvu neprofitnih organizacija,
	8. dokaz da nemaju dugovanja prema proračunu Grada Pule (potvrda Upravnog odjela za financije i opću upravu Grada Pule, koja ne smije biti starija od 30 dana od dana podnošenja prijave na natječaj),
	9. presliku važećeg statuta sa svim izmjenama i dopunama,
	10. popis zaposlenih osoba,
	11. popis članova,
	12. popis aktivnih volontera,
	13. popis partnerskih udruga s kojima se planira zajednički koristiti poslovni prostor,
	14. dokaze o ispunjavaju uvjeta, odnosno ostvarenju kriterija i mjerila za bodovanje prijava sukladno članku III ovog natječaja.

Ukoliko poslovni prostor planira koristiti više partnerskih udruga, prijavu podnosi samo jedna udruga, ali je uz prijavu potrebno priložiti i izjavu o namjeri korištenja poslovnog prostora u suradnji s drugim udrugama, a koja izjava mora biti potpisana od svih partnerskih udruga i ovjerena službenim pečatima svih udruga.

Uz prijavu za poslovni prostor koji planira koristiti više partnerskih udruga, potrebno je priložiti i dokumentaciju propisanu ovim člankom za sve partnerske udruge.

Ukoliko se na natječaj prijavi udruga kojoj je na uporabu već dodijeljen poslovni prostor u vlasništvu Grada, a koji poslovni prostor ne odgovara potrebama udruge, istoj može na uporabu biti dodijeljen novi poslovni prostor ukoliko udovoljava kriterijima propisanim ovom Odlukom, odnosno objavljenim natječajem te pod uvjetom da prijašnji poslovni prostor, slobodan od osoba i stvari, vrati u posjed Gradu.

**VI**

Poslovni prostori iz točke I ovog natječaja dodjeljuju se na uporabu na određeno vrijeme u trajanju od 5 godina.

Poslovni prostori dodijeljuju se na uporabu u stanju u kojem su viđeni.

Sa stanjem poslovnog prostora podnositelji prijave se mogu upoznati u terminu za očevid naznačenom u točki I ovog natječaja.

U slučaju da poslovni prostor nije u stanju prikladnom za obavljanje djelatnosti, a što je utvrđeno ovom odlukom, uporabovnik je dužan dovesti poslovni prostor u stanje potrebno za obavljanje djelatnosti ulaganjem vlastitih sredstava u uređenje poslovnog prostora.

Za sva ulaganja u poslovni prostor uporabovnik mora ishodovati pisanu suglasnost upravnog odjela u čijoj se nadležnosti nalaze poslovni upravljanja imovinom.

Adaptaciju poslovnog prostora uporabovnik je u obvezi izvesti o vlastitom trošku, bez prava na povrat uloženih sredstava.

**VII**

Naknada za uporabu poslovnog prostora iznosi 1,00 kunu po m2.

Mjesečna naknada za uporabu navedena u tabelarnom prikazu iz točke I ovog natječaja, izražena je u iznosu bez uključenog poreza na dodanu vrijednost (PDV).

Uporabovnik plaća mjesečnu naknadu za uporabu u iznosu navedenom u tabelarnom prikazu iz točke I ovog natječaja, za svaki pojedini prostor, uvećanu za porez na dodanu vrijednost (PDV) sukladno odredbama Zakona o porezu na dodanu vrijednost (NN br. 73/13, 99/13,14/13,153/13,143/14 i 115/16).

Uporabovnik je, uz naknadu za uporabu i pripadajući porez (PDV), u obvezi plaćati komunalnu i druge naknade određene zakonom, kao i režijske troškove, i to o njihovom dospijeću, te snositi troškove tekućeg održavanja poslovnog prostora dodijeljenog na uporabu.

Naknada za navedene troškove nije uračunata u naknadu za uporabu.

Mjesečna naknada za uporabu plaća se mjesečno unaprijed i to najkasnije do desetog dana u mjesecu, a u slučaju zakašnjenja Grad Pula, kao davatelj uporabe, ima pravo obračunati zakonsku zateznu kamatu.

Uporabovnik poslovnog prostora koji je priveden namjeni u obvezi je započeti s plaćanjem naknade za uporabu danom potpisa ugovora, odnosno u roku od 15 dana od dana stupanja u posjed poslovnog prostora, odnosno i ranije, ukoliko uporabovnik započne s obavljanjem djelatnosti prije predviđenog roka.

Uporabovnik poslovnog prostora koji nije priveden namjeni u obvezi je započeti s plaćanjem naknade za uporabu istekom roka za preuređenje poslovnog prostora, odnosno ranije, ukoliko uporabovnik započne s obavljanjem djelatnosti prije predviđenog roka.

**VIII**

Uporabovnik je u obvezi koristiti poslovni prostor u strogo programske svrhe te poslovni prostor ne smije davati na poduporabu.

Grad Pula zadržava pravo kontrole namjenskog korištenja poslovnog prostora dodijeljenog na uporabu. Ukoliko bude utvrđeno da uporabovnik ne koristi poslovni prostor sukladno namjeni za koju je isti dodijeljen, Povjerenstvo će predložiti Gradonačelniku da se uporabovniku otkaže ugovor o uporabi.

**IX**

Postupak provedbe natječaja provodi Povjerenstvo.

Povjerenstvo otvara pristigle prijave i utvrđuje koje prijave ispunjavaju uvjete natječaja propisane ovom Odlukom.

O tijeku sjednice vodi se zapisnik kojeg po okončanju sjednice potpisuju članovi Povjerenstva i zapisničar.

Prijave koje su nepotpune, odnosno koje ne ispunjavaju uvjete propisane ovom Odluke, neće se razmatrati, već će se odbaciti kao nevaljane.

Povjerenstvo ocijenjuje prijave koje ispunjavaju propisane uvjete i priložene programe te, na temelju zbroja bodova za svaku pristiglu prijavu, sastavlja rang listu za dodjelu poslovnih prostora na uporabu, koja se objavljuje na oglasnoj ploči Upravnog odjela Grada nadležnog za poslove upravljanja imovinom.

Ukoliko dva ili više podnositelja prijave imaju jednak broj bodova, prednost na rang listi ima onaj podnositelj koji je ostvario više bodova u zbroju bodova po kriteriju broja aktivnih volontera te broja partnerskih udruga s kojima planira zajednički koristiti dodijeljeni prostor.

Po okončanju postupka natječaja, zapisnik o provedenom natječaju i rang listu Povjerenstvo dostavlja Gradonačelniku radi donošenja odluke o uporabi poslovnog prostora i zaključivanju ugovora o uporabi kojim se uređuju prava i obveze ugovornih strana.

Gradonačelnik zadržava pravo nesklapanja ugovora o uporabi, odnosno pravo da bez obrazloženja, po provedenom natječajnom postupku, ne donese odluku uporabi poslovnog prostora.

**X**

Na temelju Odluke Gradonačelnika o uporabi poslovnog prostora sklapa se Ugovor o uporabi poslovnog prostora (u daljnjem tekstu: ugovor) kojim se uređuju prava i obveze ugovornih strana.

Ugovor se sklapa u formi javnobilježničkog akta, a troškove solemnizacije snosi uporabovnik.

Podnositelj prijave u obvezi je potpisati ugovor u roku od 8 dana od dana primitka pisanog ili usmenog poziva za potpisivanje istog. O usmenom pozivu za potpisivanje ugovora sastavlja se službena bilješka.

**XI**

Uporabovniku će se poslovni prostor predati u posjed najkasnije u roku od 15 dana od dana sklapanja ugovora o uporabi.

**XII**

Ugovor o prestaje prestaje na način propisan Ugovorom o uporabi te člankom 14. Odluke o kriterijima, mjerilima i postupku dodjele na uporabu poslovnih prostora Grada Pule.

Grad može otkazati ugovor o uporabi u svako doba bez obzira na ugovorne odredbe o trajanju roka uporabe:

* ako uporabovnik uredno ne podmiruje naknadu za uporabu, kao i komunalnu naknadu i ostale naknade određene zakonom, poreze te režijske troškove,
* ako uporabovnik koristi poslovni prostor protivno ugovoru ili ovoj odluci, odnosno namjeni za koju mu je isti dodijeljen, ili mu nanosi znatniju štetu koristeći ga bez dužne pažnje,
* ako uporabovnik izda dio ili cijeli poslovni prostor na poduporabu,
* ako uporabovnik bez prethodnog pisanog odobrenja/suglasnosti upravnog odjela u čijoj se nadležnosti nalaze poslovi upravljanja imovinom vrši preinake poslovnog prostora,
* ako uporabovnik bez opravdanih razloga duže od 30 dana ne koristi poslovni prostor,
* ako se poslovni prostor mora rušiti radi dotrajalosti ili iz urbanističkih razloga,
* ako uporabovnik korištenjem poslovnog prostora ometa ostale suvlasnike nekretnine u mirnom korištenju suvlasničkih dijelova.

Uporabovnik može otkazati ugovor o uporabi poslovnog prostora ne navodeći razloge za otkaz.

Ugovor o uporabi poslovnog prostora otkazuje se pisanim otkazom.

Dostava pisanog otkaza po javnom bilježniku ugovorne strane smatrat će izvršenom s danom kojim je javni bilježnik predao odgovarajući pisani otkaz predan uporabovniku, odnosno s danom kojim je javni bilježnik predao odgovarajući pisani otkaz na poštu preporučeno, neovisno o tome je li javni bilježnik ili pošta bila u mogućnosti uručiti uporabovniku taj otkaz ili ne (zbog promjene adrese, odbijanja preuzimanja pismena ili drugih načina izbjegavanja primanja pismenog otkaza).

Otkazni rok iznosi 2 mjeseca, nakon čega je uporabovnik u obvezi poslovni prostor zapisnički predati Gradu Puli, slobodan od osoba i stvari.

Ugovor o uporabi poslovnog prostora sadržavat će odredbu na temelju koje će Grad Pula biti ovlašten da na temelju zaključenog ugovora o uporabi, a radi namirenja dospjele nepodmirene naknade za uporabu, kao i ostalih naknada koje se plaćaju uz naknadu za uporabu, te radi predaje prostora u posjed u slučaju prestanka ugovora o uporabi, može neposredno provesti ovrhu.

Uporabovnik je dužan na kraju trajanja uporabe poslovni prostor predati Gradu Puli u stanju u kojem ga je primio, odnosno s promjenama do kojih je došlo redovitom upotrebom, i preinakama koje je učinio isključivo uz suglasnost nadležnog tijela Grada Pule, ukloniti sve pokretne predmete namještaja, kao i ugradnje koje je sam ugradio, reklame s pročelja zgrade, te otkloniti prouzročena oštećenja.

**XIII**

Sukladno Zakonu o pravu na pristup informacijama (NN br. 25/13 i 85/15), Grad Pula - Pola, kao tijelo javne vlasti, obavezno je, radi upoznavanja javnosti, omogućiti pristup informacijama o svom radu pravodobnom objavom na internetskim stranicama ili u javnom glasilu.

U cilju zakonom utvrđene svrhe i u interesu javnosti, Grad Pula - Pola objavljuje sve donesene akte na službenoj internetskoj stranici i u službenom glasilu Grada Pula - Pola.

Slijedom navedenog, smatrat će se da je podositelj prijave, podnošenjem prijave koja sadrži njegove osobne podatke natječaj, dao privolu za njihovo prikupljanje, obradu i korištenje istih javnom objavom na internetskim stranicama i u službenom glasilu Grada Pule, a u svrhu u koju su prikupljeni.

**GRAD PULA - POLA**

Uvid u tekst natječaja, kao i dobivanje informacija o istom, omogućeno je u Upravnom odjelu za prostorno uređenje, komunalni sustav i imovinu, Odsjeku za upravljanje imovinom, putem e-pošte na adrese orijeta.babic@pula.hr i julijana.benazic@pula.hr ili telefonom na brojeve 052/371-842 i 052/371-831.